જૂની પધ્ધતિ જ્ઞાન, અને તેના પ્રદાન – વિતરણની પદ્ધતિઓ અને પુખ્ત ઉંમરવાળા માટે વર્તનના નિયમો નાના બાળકો ઉપર લાદતી, તેથી એવું ફલિત નથી થતું કે પુખ્ત ઉંમરના માણસોના જ્ઞાન અને આવડતની ઉપયોગીતા નાનાંને માર્ગદર્શન આપવા જેટલી પણ નથી – સિવાય કે આપણે અગાઊ કહેલી ‘કાં આ કાં તે’ વાળી વાતને વળગી રહીએ, એથી ઉલટું એનો અર્થ તો એવો થાય કે બાળકના જાત અનુભવ પર કેળવણીનું મંડાણ કરીએ તો જુની કેળવણીમાં મોટા અને નાના વચ્ચે હતા તેથી અનેકગણા અને વધુ નિકટ સંપર્કો આ નવી કેળવણીમાં રહે અને તેથી નાનાંઓ મોટા પાસેથી ઉલટું માર્ગદર્શન ઈચ્છે ને મેળવે.